Det viktige motet
Til å begynne med ser «Når mørket faller» mest ut som en irriterende repetisjon av fortellingen om hvor fælt alt er: 

Innvandrerjenter i konflikt med pappa (men de er for all del ikke muslimer), ressurs-kvinne slås av ektemannen, gale gate-fascister hevner seg på utenlandsk-ætta bareier. 

Men etter hvert blir dette et hett, uroende, tankevekkende og nerveslitende svensk drama om å møte volden med mot. 
Skal Leyla fortelle politiet om familie-mobben som jaget søstera i døden? 
Skal TV-dama fortelle på direkten at ektemannen slo henne sjøl om hun får sparken? 
Skal bareierens dørvakt peke ut voldsmennene sjøl om han kommer på ei dødsliste? 

Ingenting er selvsagt i denne smertefulle filmen. 
